text: Wikiloc | Ruta LLAMBILLES, CAMPLLONG, ESCLET, LLAGOSTERA I CAMÍ VELL DE GIRONA A SANT FELIU DE GUIXOLS
  LLAMBILLES, CAMPLLONG, ESCLET, LLAGOSTERA I CAMÍ VELL DE GIRONA A SANT FELIU DE GUIXOLS
  Llambilles, la Bruguera, St Cristòfol, Roca 30 Creus (Senderisme)
  ELS METGES-PUIG D'ARQUES-ST.CRISTOFOL (BTT)
  Llambilles-Can Mascort-Castell de Sant Miquel-Celrà-Sant Martí Vell-Els Àngels-Sant Mateu d Montnegre-Sant Cristòfol del Bosc (eBike)
  Vista 501 vegades, descarregada 15 vegades
  Deixem el nostre vehicle a Llambilles i enfilem cap a Fornells per la carretera fins que, passat el Veïnat de Barceloneta, girem a l'esquerra per una pista que ens porta a la pujada de l'altiplà de La Bruguera després de travessar la Riera del Corb.
  A mitja pujada, trobem una pista a la dreta que acaba a la petita Via Verda de La Bruguera. A la dreta i per aquesta Via fins a Campllong. De Campllong fins a Sant Andreu Salou per asfalt. Sortim de Sant Andreu per la pista que porta a Cassà de la Selva però al cap de poc, davant una alzina, girem a la dreta per una pista de terra que ens portarà fins la carretera de Caldes a Cassà. A l'esquerra i després de la Riera Gotarra, a la dreta per una pista que travessa tota la plana fins el Veïnat d'Esclet.
  Girem a la dreta i passem pel davant de Sant Vicenç d'Esclet per continuar fins que la pista s'acaba a la carretera de Caldes a Llagostera. A l'esquerra i uns 800 metres després a la dreta per la pista que passa per Can Gascons i després per l'extrem d'una urbanització d'on sortim cap a la dreta per una pista que deixem al cap d'uns 200 metres girant a l'esquerra per una altra pista menys concorreguda (de cotxes) i menys polsosa.
  Quan s'acaba, a la dreta i en següent encreuament, a l'esquerra amb una divertida baixada que s'acaba travessant la Riera Gotarra altre cop i trobant la Via Verda del Carrilet. A la dreta, travessem Llagostera i anem per la Via Verda fins trobar la carretera que porta per sota la variant fins a un restaurant. Aquí girem a l'esquerra per anar a sortir a la carretera de Romanyà que seguim uns 700 metres aproximadament, girant tot seguit a l'esquerra per una pista asfaltada que deixarem per una pista de terra a la dreta després de travessar dues rieres.
  Aquesta pista de terra enllaça amb l'Antic Camí de Girona a Sant Feliu de Guixols i ens porta fins el polígon a l'entrada de Cassà, el travessem i passem per sota la carretera per girar cap a l'esquerra per una pista que va a trobar la Via Verda del Carrilet a l'alçada d'una granja de vaques.
  Per la Via Verda tornem fins a Llambilles després de fer una petita parada per dinar al Centre Recreatiu de Cassà, a la Plaça de la Coma, on ens han atès molt bé.